เรื่องร้องเรียน: สวัสดีครับ ผมยินดีที่ได้เลือกพี่ชัชชาติเข้ามาเป็นผู้ว่าและขอเป็นกำลังใจและเชื่อมั่นในการทำงานและบริหารงาน กทม. ครับ   ปัญหาที่จะแจ้ง เป็นปัญหาเรื้อรังยาวนานกว่า 30 ปี ในซอย เอกมัย 22 ตรงแยกที่ผมปักหมุด เมื่อไหร่ก็ตามที่มีฝนตก น้ำก็จะท่วม และขังอยู่เป็นเวลาหลายวัน ที่ว่าท่วมนี่คือท่วมชั้น 1 ภายในบ้านเลยครับ สาเหตุ จริงๆ อยากให้ทีมมาดูเลยครับ ว่าจริงๆแล้ว ท่อระบายน้ำมัน ไม่ได้ต่อกันตลอดทุกช่วง มีความสงสัยว่า ไม่มีท่อเชื่อม หรือ อุดตัน และไม่มีใครดูแลมานับสิบปีครับ เคยยกถนนในซอย แต่เนื่องจากซอยแยก ต่ำกว่าจึงมีผลกระทบมาตลอด ประกอบกับน้ำไม่ระบายเลย อยากให้พี่ชัชชาติ นำทีมมาช่วยแก้ปัญหานี้ทีครับ ผมเชื่อเสมอว่าปัญหานี้แก้ได้ถ้ามีผู้รู้ และคนทำงานจริง และยังอยากอยู่ในบ้านนี้เขตนี้จนวันตายครับ แต่ปัจจุบันเหนื่อยกับการป้องกันทรัพย์สินจากน้ำท่วมทุกครั้งมากๆครับ   หากต้องการข้อมูลหรือให้ประสานงาน ผมยินดีครับ ติดต่อได้ตามเบอร์ นี้เลยครับ  0809699669 (กาย วัชโรบล) ตอนหาเสียงก็ได้ร่วมเชียร์สุดใจเพราะชื่นชอบพี่ชัชชาติจริงๆ ถึงขนาด ขอเสื้อ ทำงาน ทำงาน ทำงาน จากพี่สาวผม (ลีลาวดี วัชโรบล )ซึ่งเจอกับพี่ชัชชาติช่วงหาเสียงต้นปี ร่วมเชียร์มาตลอดครับ   ท้ายนี้ผมแนบภาพ ที่เป็นปัญหาในซอยนี้แยกนี้ให้เห็นครับ ขอบคุณมากครับ
การดำเนินการของเจ้าหน้าที่: เจ้าหน้าที่แก้ไขท่อระบายน้ำอุดตันซอยเอกมัย 22 เรียบร้อยแล้ว
ความเห็นของผู้แจ้ง: ขอบคุณเจ้าหน้าทุกๆท่านจริงๆครับ ทำงานไวมากๆ ระบบที่ดีช่วยให้ทุกคนมีชีวิตที่ดีขึ้นครับ ขอบคุณจากใจ ขอติดตามผล ทุกอย่างน่าจะดีขึ้นครับ
พื้นที่: แขวงคลองตันเหนือ เขตวัฒนา กรุงเทพมหานคร